Την καθημερινά προκλητική στάση της Τουρκίας στο ανατολικό Αιγαίο, επιβεβαίωσε το μεσημέρι της Τετάρτης η παραβίαση των θαλασσίων συνόρων από ακταιωρό της τουρκικής ακτοφυλακής στην θαλάσσια περιοχή Γρίδια των Νενήτων.

Για άγνωστο λόγο η τουρκική ακταιωρός έβαλε πορεία προς τη Χίο, βρισκόμενη λίγο έξω από τα Νένητα κι ενώ προηγουμένως- κατά πληροφορίες- υπήρξε τζετ σκι που αποβίβασε στην περιοχή άτομα.

Οι κινήσεις της ακταιωρού έγιναν άμεσα αντιληπτές από το περιπολικό σκάφος 611 του Κεντρικού Λιμεναρχείου Χίου, το οποίο προχώρησε σε καταδίωξη με αποτέλεσμα οι Τούρκοι να αποχωρήσουν άμεσα από την περιοχή.

Δυνάμεις του Λιμεναρχείου σαρώνουν τη χερσαία ζώνη προς εντοπισμό των ατόμων που αποβιβάστηκαν.

Πηγή: politischios.gr